CELEX: 32013R0401
Language: bg
Date: 2013-05-02 00:00:00
Title: Регламент (ЕС) № 401/2013 на Съвета от 2 май 2013 година относно ограничителни мерки по отношение на Мианмар/Бирма и за отмяна на Регламент (ЕО) № 194/2008

3.5.2013   
            
            
               BG
            
            
               Официален вестник на Европейския съюз
            
            
               L 121/1
            
         РЕГЛАМЕНТ (ЕС) № 401/2013 НА СЪВЕТА
   от 2 май 2013 година
   относно ограничителни мерки по отношение на Мианмар/Бирма и за отмяна на Регламент (ЕО) № 194/2008
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2013/184/ОВППС на Съвета от 22 април 2013 г. относно ограничителни мерки срещу Мианмар/Бирма (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Комисията,
   като има предвид, че:
   
               (1)
            
            
               С Регламент (ЕО) № 194/2008 на Съвета от 25 февруари 2008 г. за подновяване и засилване на ограничителните мерки по отношение на Бирма/Мианмар (2) се предвижда предприемането на някои мерки във връзка с Мианмар/Бирма, включително ограничения на износа на някои стоки от Мианмар/Бирма и замразяване на активите на някои лица и образувания.
            
         
               (2)
            
            
               С Решение 2013/184/ОВППС Съветът постигна съгласие, като средство за насърчаване на по-нататъшни положителни промени, всички тези ограничителни мерки да бъдат оттеглени, с изключение на оръжейното ембарго и ембаргото върху оборудване, което може да се използва за вътрешна репресия.
            
         
               (3)
            
            
               Регламент (ЕО) № 194/2008 на Съвета следва съответно да бъде отменен и някои от неговите разпоредби заменени с настоящия регламент.
            
         
               (4)
            
            
               За да се гарантира ефективността на предвидените в настоящия регламент мерки, настоящият регламент следва да влезе в сила в деня на публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   За целите на настоящия регламент се прилагат следните определения:
   
               1)
            
            
               „внос“ означава всяко въвеждане на стоки на митническата територия на Съюза или на други територии, за които се прилага Договорът, съгласно условията, предвидени в членове 349 и 355 от него. Той включва, по смисъла на Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (3), поставяне в свободна зона или в свободен склад, поставяне под режим с отложено плащане и допускане за свободно обращение, но изключва транзита и временното складиране;
            
         
               2)
            
            
               „износ“ означава всяко изнасяне на стоки от митническата територия на Съюза или други територии, за които се прилага Договорът, съгласно условията, предвидени в членове 349 и 355 от него. Той включва, по смисъла на Регламент (ЕИО) № 2913/92, изнасяне на стоки, което изисква митническа декларация, и изнасяне на стоки след тяхното складиране в свободна зона с митнически контрол вид I или в свободен склад, но изключва транзита;
            
         
               3)
            
            
               „износител“ означава всяко физическо или юридическо лице, от името на което се изготвя декларация за износ, и което лице по времето, когато декларацията е приета, има сключен договор с получателя в третата държава и има правото да вземе решение за изпращането на стоката извън митническата територия на Съюза или извън други територии, за които се прилага Договорът;
            
         
               4)
            
            
               „техническа помощ“ означава всякаква техническа помощ във връзка с поправки, усъвършенстване, производство, сглобяване, тестване, поддръжка или всякаква друга техническа услуга, и може да е под формата на указание, съвет, обучение, предаване на работни знания или умения или консултантски услуги; техническата помощ включва и устни форми на оказване на помощ;
            
         
               5)
            
            
               „територия на Съюза“ означава териториите, спрямо които се прилага Договорът съгласно предвидените в него условия.
            
         ГЛАВА 1
   Член 2
   1.   Забранява се пряката или непряка продажба, доставка, прехвърляне или износ на съоръжения, които биха могли да се използват за вътрешна репресия, изброени в приложение I, независимо дали произхождат от Съюза или не, за физически или юридически лица, образувания или органи в Мианмар/Бирма или за използване в Мианмар/Бирма.
   2.   Параграф 1 не се прилага по отношение на защитното облекло включително бронебойните жилетки и каски, временно внесени в Мианмар/Бирма единствено за лична употреба, от персонала на Организацията на обединените нации, на Европейския съюз или на държавите-членки, представители на медиите или хуманитарни работници и свързания с тях персонал.
   Член 3
   1.   Забранява се:
   
               а)
            
            
               предоставянето на техническа помощ, свързана с военни действия, както и с доставка, производство, поддръжка и използване на въоръжение и свързан с него материал от всякакъв вид, включително оръжия и амуниции, военни превозни средства и съоръжения, полувоенни съоръжения и резервни части за посочените, пряко или непряко на физически или юридически лица, образувания или органи в Мианмар/Бирма или за ползване в Мианмар/Бирма;
            
         
               б)
            
            
               предоставянето на финансиране или финансова помощ, свързани с военни действия, включително безвъзмездни средства, заеми и експортно кредитно осигуряване за продажба, доставка, прехвърляне или износ на въоръжение и свързан с него материал, пряко или непряко на физически и юридически лица, образувания или органи в Мианмар/Бирма или за ползване в Мианмар/Бирма;
            
         2.   Забранява се:
   
               а)
            
            
               предоставянето на техническа помощ, свързана със съоръженията, които могат да се използват за вътрешна репресия, съгласно списъка в приложение I, пряко или непряко на физически или юридически лица, образувания или органи в Мианмар/Бирма или за ползване в Мианмар/Бирма;
            
         
               б)
            
            
               предоставянето на финансиране или финансова помощ, свързана със съоръженията, изброени в приложение I, включително по-специално безвъзмездни средства, заеми и експортно застраховане, пряко или непряко на физически или юридически лица, образувания или органи в Мианмар/Бирма или за ползване в Мианмар/Бирма;
            
         3.   Забранява се съзнателното и умишленото участие в дейности, които целят или имат за резултат заобикалянето на забраните, посочени в параграфи 1 и 2.
   4.   Забраните, установени с параграф 1, буква б) и параграф 2, буква б), не пораждат каквато и да била отговорност за съответните физически или юридически лица или образувания, ако те не са знаели и не са имали основателна причина да предполагат, че действията им биха били в нарушение на тези забрани.
   Член 4
   1.   Чрез дерогация от член 2, параграф 1 и член 3, параграф 2 и при спазване на член 5 компетентните органи в държавите-членки, посочени на интернет страниците, изброени в приложение II, могат да разрешат при условията, които сметнат за уместни:
   
               а)
            
            
               продажба, доставка, прехвърляне или износ на посочените в приложение I съоръжения, които биха могли да се използват за вътрешна репресия, предназначени само за хуманитарна или предпазна цел или за програми за институционално изграждане на Организацията на обединените нации и Европейския съюз или за операции за управление на кризи на Европейския съюз и Организацията на обединените нации;
            
         
               б)
            
            
               продажба, доставка, прехвърляне или износ на разминиращи съоръжения и материали за използване в разминиращи операции; и
            
         
               в)
            
            
               предоставяне на финансиране и финансова и техническа помощ, свързани със съоръженията, материалите, програмите и операциите, посочени в букви а) и б).
            
         2.   Чрез дерогация от член 3, параграф 1 и при спазване на член 5 компетентните органи в държавите-членки, изброени в приложение II, могат да разрешат при условията, които сметнат за уместни, предоставянето на финансиране, финансова помощ и техническа помощ, свързани с:
   
               а)
            
            
               несмъртоносни военни съоръжения, предназначени само за хуманитарна или предпазна употреба или за програми за институционално изграждане на Организацията на обединените нации и Европейския съюз;
            
         
               б)
            
            
               материал, предназначен за Европейския съюз и Организацията на обединените нации за операции за управление на кризи.
            
         ГЛАВА 2
   Член 5
   Разрешителните, посочени в член 4, не се издават за дейности, които вече са завършени.
   Член 6
   Комисията и държавите-членки взаимно и незабавно се уведомяват за мерките, предприети съгласно настоящия регламент, и си предоставят всякаква друга съществена информация, с която разполагат, във връзка с настоящия регламент, по-специално информация по отношение на нарушения и проблеми с изпълнението, както и по отношение на решения и присъди, издадени от национални съдилища.
   Член 7
   Комисията е упълномощена да изменя приложение II въз основа на информация, предоставена от държавите-членки.
   Член 8
   1.   Държавите-членки определят разпоредбите относно санкциите, приложими в случай на нарушение на разпоредбите на настоящия регламент, и вземат всички необходими мерки, за да гарантират тяхното прилагане. Предвидените санкции трябва да бъдат ефективни, пропорционални и възпиращи.
   2.   Държавите-членки уведомяват Комисията за тези разпоредби незабавно след влизането в сила на настоящия регламент, както и за всяко последващо изменение.
   Член 9
   1.   Държавите-членки определят компетентните органи, предвидени в настоящия регламент, и ги посочват на уебсайтовете или чрез уебсайтовете, изброени в приложение II.
   2.   Държавите-членки уведомяват Комисията за своите компетентни власти незабавно след влизането в сила на настоящия регламент и също така уведомяват Комисията за всякакви последващи изменения в това отношение.
   Член 10
   Настоящият регламент се прилага:
   
               а)
            
            
               на територията на Съюза, включително неговото въздушно пространство;
            
         
               б)
            
            
               на борда на всички самолети или кораби под юрисдикцията на държава-членка;
            
         
               в)
            
            
               за всяко лице на територията на Съюза или извън нея, което е гражданин на държава-членка;
            
         
               г)
            
            
               спрямо всяко юридическо лице, образувание или орган, което е създадено или учредено съгласно правото на държава-членка;
            
         
               д)
            
            
               спрямо всяко юридическо лице, образувание или орган във връзка с всякакъв вид стопанска дейност, извършвана изцяло или частично в рамките на Съюза.
            
         Член 11
   Регламент (ЕО) № 194/2008 се отменя.
   Член 12
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 май 2013 година.
      
         
            За Съвета
         
         
            Председател
         
         E. GILMORE
      
   
   
      (1)  ОВ L 111, 23.4.2013 г., стр. 75.
   
      (2)  ОВ L 66, 10.3.2008 г., стр. 1.
   
      (3)  ОВ L 302, 19.10.1992 г., стр. 1.
   
      ПРИЛОЖЕНИЕ I
      
         Списък на съоръженията, които биха могли да се използват за вътрешна репресия, посочени в членове 2, 3 и 4
      
      
                  1.
               
               
                  Огнестрелни оръжия, муниции и спомагателно оборудване за тях, както следва:
                  
                              1.1.
                           
                           
                              Огнестрелно оръжие, непопадащо под контрола на СО 1 и СО 2 от Общия списък на оръжията на ЕС (1);
                           
                        
                              1.2.
                           
                           
                              Муниции, специално предназначени за огнестрелните оръжия, изброени в точка 1.1, и компоненти, специално предназначени за тях;
                           
                        
                              1.3.
                           
                           
                              Мерници, непопадащи под контрола на Общия списък на оръжията на ЕС.
                           
                        
            
                  2.
               
               
                  Бомби и гранати, непопадащи под контрола на Общия списък на оръжията на ЕС.
               
            
                  3.
               
               
                  Превозни средства, както следва:
                  
                              3.1.
                           
                           
                              Превозни средства, оборудвани с водно оръдие, специално конструирано или видоизменено за употреба при борба с безредици;
                           
                        
                              3.2.
                           
                           
                              Превозни средства, които са специално конструирани или видоизменени за електрифициран граничен контрол;
                           
                        
                              3.3.
                           
                           
                              Превозни средства, специално предназначени или преоборудвани с цел да премахват барикади, включително строителни съоръжения с балистична защита;
                           
                        
                              3.4.
                           
                           
                              Превозни средства, специално конструирани за превоз или трансфер на затворници и/или на задържани лица;
                           
                        
                              3.5.
                           
                           
                              Превозни средства, специално конструирани за разполагане на подвижни бариери;
                           
                        
                              3.6.
                           
                           
                              Компоненти за превозните средства, посочени в точки 3.1—3.5, специално предназначени за контрол на бунтове.
                              
                                          
                                             Бележка 1:
                                          
                                       
                                       
                                          Тази точка не се отнася за контрола на превозни средства, специално предназначени за борба с пожарите.
                                       
                                    
                                          
                                             Бележка 2:
                                          
                                       
                                       
                                          За целите на точка 3.5 терминът „превозни средства“ включва и ремаркета.
                                       
                                    
                        
            
                  4.
               
               
                  Взривни вещества и свързаното с тях оборудване, както следва:
                  
                              4.1.
                           
                           
                              Оборудване и устройства, специално конструирани да задействат взривяване по електрически или неелектрически начин, включително устройства за възпламеняване, детонатори, възпламенители, детонаторни релета и шнурове и техните специално конструирани компоненти; с изключение на тези, които са специално конструирани за конкретна търговска употреба и се задействат или функционират посредством взрив на други уреди или устройства, чиято функция не се състои в създаване на взривове (например устройствата за надуване на въздушни възглавници на автомобили или електрически предпазители на приспособления за включване на пожарни водоразпръсквачи);
                           
                        
                              4.2.
                           
                           
                              Взривни заряди за линейно рязане, които не са обект на контрол от Общия списък на оръжията на ЕС;
                           
                        
                              4.3.
                           
                           
                              Други взривни вещества, които не са предмет на контрол от Общия списък на оръжията на ЕС, и свързаните с тях вещества, както следва:
                              
                                          а.
                                       
                                       
                                          аматол;
                                       
                                    
                                          б.
                                       
                                       
                                          нитроцелулоза (съдържаща над 12,5 % азот);
                                       
                                    
                                          в.
                                       
                                       
                                          нитрогликол;
                                       
                                    
                                          г.
                                       
                                       
                                          пентаеритритол тетранитрат (PETN);
                                       
                                    
                                          д.
                                       
                                       
                                          пикрилов хлорид;
                                       
                                    
                                          е.
                                       
                                       
                                          2,4,6-тринитротолуен (TNT).
                                       
                                    
                        
            
                  5.
               
               
                  Защитно оборудване, непопадащо под контрол СО 13 от Общия списък на оръжията на ЕС, както следва:
                  
                              5.1.
                           
                           
                              Брони за балистична защита и/или против намушкване;
                           
                        
                              5.2.
                           
                           
                              Каски за балистична защита и/или срещу осколки, каски за борба с размирици, щитове за борба с размирици и балистични щитове.
                              
                                 Забележка: Тази точка не се отнася за:
                              
                                          —
                                       
                                       
                                          орудване, специално предназначено за спортни дейности;
                                       
                                    
                                          —
                                       
                                       
                                          орудване, специално разработено за покриване на изискванията за безопасност на труда.
                                       
                                    
                        
            
                  6.
               
               
                  Симулатори, различни от тези, попадащи под контрол СО 14 от Общия списък на оръжията на ЕС, за обучение по използването на огнестрелно оръжие и софтуер, специално предназначен за такива симулатори.
               
            
                  7.
               
               
                  Съоръжения за нощно виждане и термично изображение и увеличителни лампи, различни от попадащите под контрола на Общия списък на оръжията на ЕС.
               
            
                  8.
               
               
                  Режеща бодлива тел.
               
            
                  9.
               
               
                  Военни ножове, бойни ножове и байонети с дължина на острието над 10 cm.
               
            
                  10.
               
               
                  Производствено оборудване, специално предназначено за артикулите от този списък.
               
            
                  11.
               
               
                  Специални технологии за разработването, производството или употребата на артикулите от този списък.
               
            
         (1)  Общ списък на оръжията на Европейския съюз (приет от Съвета на 11 март 2013 г.) (ОВ C 30, 27.3.2013 г., стр.1).
   
   
      ПРИЛОЖЕНИЕ II
      
         Уебсайтове за информация относно компетентните органи, посочени в членове 4, 7 и 9, и адрес за уведомяване на Европейската комисия
      
      БЕЛГИЯ
      http://www.diplomatie.be/eusanctions
      БЪЛГАРИЯ
      http://www.mfa.bg/en/pages/135/index.html
      ЧЕШКА РЕПУБЛИКА
      http://www.mfcr.cz/mezinarodnisankce
      ДАНИЯ
      http://um.dk/da/politik-og-diplomati/retsorden/sanktioner/
      ГЕРМАНИЯ
      http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
      ЕСТОНИЯ
      http://www.vm.ee/est/kat_622/
      ИРЛАНДИЯ
      http://www.dfa.ie/home/index.aspx?id=28519
      ГЪРЦИЯ
      http://www.mfa.gr/en/foreign-policy/global-issues/international-sanctions.html
      ИСПАНИЯ
      http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
      ФРАНЦИЯ
      http://www.diplomatie.gouv.fr/autorites-sanctions/
      ИТАЛИЯ
      http://www.esteri.it/MAE/IT/Politica_Europea/Deroghe.htm
      КИПЪР
      http://www.mfa.gov.cy/sanctions
      ЛАТВИЯ
      http://www.mfa.gov.lv/en/security/4539
      ЛИТВА
      http://www.urm.lt/sanctions
      ЛЮКСЕМБУРГ
      http://www.mae.lu/sanctions
      УНГАРИЯ
      http://www.kulugyminiszterium.hu/kum/hu/bal/Kulpolitikank/nemzetkozi_szankciok/
      МАЛТА
      http://www.doi.gov.mt/EN/bodies/boards/sanctions_monitoring.asp
      НИДЕРЛАНДИЯ
      http://www.rijksoverheid.nl/onderwerpen/internationale-vrede-en-veiligheid/sancties
      АВСТРИЯ
      http://www.bmeia.gv.at/view.php3?f_id=12750&LNG=en&version=
      ПОЛША
      http://www.msz.gov.pl
      ПОРТУГАЛИЯ
      http://www.min-nestrangeiros.pt
      РУМЪНИЯ
      http://www.mae.ro/node/1548
      СЛОВЕНИЯ
      http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
      СЛОВАКИЯ
      http://www.mzv.sk/sk/europske_zalezitosti/sankcie_eu-sankcie_eu
      ФИНЛАНДИЯ
      http://formin.finland.fi/kvyhteistyo/pakotteet
      ШВЕЦИЯ
      http://www.ud.se/sanktioner
      ОБЕДИНЕНО КРАЛСТВО
      http://www.fco.gov.uk/competentauthorities
      
         Адрес за уведомяване на Европейската комисия:
      
      
                  European Commission
               
            
                  Service for Foreign Policy Instruments (FPI)
               
            
                  EEAS 02/309
               
            
                  B-1049 Brussels
               
            
                  Belgium
               
            
                  E-mail: relex-sanctions@ec.europa.eu